EkBass/fiwiki-20250220-pages-articles huggingface dataset:
Unleashed (täsmennyssivu)

Unleashed voi tarkoittaa: * Musiikissa: ** Unleashed, ruotsalainen metallimusiikkiyhtye ** Unleashed (soundtrack), myös Danny the Dog (soundtrack) ** Unleashed, Renee Olsteadin albumi ** Unleashed, Ten Foot Polen albumi ** Unleashed, Mark Collie ** Unleashed, Toby Keithin albumi ** Unleashed, Confederate Railroadin albumi ** Unleashed, Nikki McKibbinin albumi ** Unleashed, Exilian albumi ** Unleashed, Two Steps from Hellin albumi ** Unleashed, Bow Wown albumi ** Unleashed: Hits and Rarities (Dannii Minogue). * Muissa aiheissa: ** Unleashed, toinen nimi elokuvalle Danny the Dog ** The Sims: Unleashed ** Godzilla: Unleashed ja Godzilla Unleashed: Double Smash
Réka Szilvay

Réka Riikka Szilvay [re:ka silvai] (s. 16. huhtikuuta 1972 Helsinki) on unkarilais-suomalainen viulisti.http://pannonfilharmonikusok.hu/main.php?lang=HUN&disp;=vendegmuvesz&id;=37 Hän on syntynyt Suomessahttp://www.csaladikor.co.yu/pages/2005/0421/friss/mozaik/pandi1.htm ja puhuu unkaria sujuvasti. Szilvay alkoi opiskella musiikkia isänsä Géza Szilvayn johdolla 4-vuotiaana, ja 13-vuotiaana hän aloitti opinnot Sibelius- Akatemiassa Tuomas Haapasen oppilaana ja jatkoi niitä Wienissä Itävallassa vuosina 1992–1998. Vuonna 2006 Réka Szilvay nimitettiin Sibelius-Akatemian viulumusiikin professoriksi. Szilvayllä on käytössään Stradivari ”Iiriläinen” vuodelta 1702. Se kuului 1930-luvulla viipurilaisen kauppaneuvoksen Harry Wahlin kokoelmaan, ja vuodesta 1986 se ollut Pohjola-pankin taidesäätiön omistuksessa.Valtonen, Veikko: Stradivarius ei paljasta salaisuuttaan Turun Sanomat 25.8.2009. Viitattu 1.9.2014. Réka Szilvay on konsertoinut muun muassa seuraavien orkestereiden solistina: *Mariinski-orkesteri, Pietari *Lontoon filharmoninen orkesteri *Birminghamin kaupungin sinfoniaorkesteri *Göteborgin sinfoniaorkesteri *Kööpenhaminan filharmoninen orkesteri *Tonkünstler- Orchester, Itävalta *Viron kansallinen sinfoniaorkesteri *Orquestra Nacional do Porto, Portugali *Orchestre Philharmonique de Strasbourg, Ranska ==Diskografia== * Antonio Vivaldin seitsemän vuodenaikaa: Jaakko Kuusisto, Csaba & Géza Szilvay, Réka Szilvay, The Helsinki Strings, Finlandia-Warner Records, 2001 ==Lähteet== ==Aiheesta muualla== * Réka Szilvayn sivusto * Luokka:Suomalaiset viulistit Luokka:Unkarilaiset viulistit Luokka:Suomenunkarilaiset henkilöt Luokka:Sibelius-Akatemian professorit Luokka:Vuonna 1972 syntyneet Luokka:Elävät henkilöt Luokka:Suomalaiset professorit
Maakirja

Maakirja () oli Suomessa 1530-luvulta 1900-luvun alkuun pidetty maarekisteri. Se sisälsi kaikki talonpoikaistilat ja kunkin tilan verovelvollisuuden. Aloitteen maakirjojen laatimiseksi teki kuningas Kustaa Vaasa ja Västeråsin valtiopäivät päättivät asiasta vuonna 1524. Suomen ensimmäinen systemaattinen maakirja oli Hämeen maakirja vuodelta 1539, joskin jo keskiajalla oli pidetty maakirjoja. Yksityiskohtaisesti maakirjojen laatiminen ohjeistettiin vasta vuoden 1689 henkikirjoittajain johtosäännössä, ja tällöin tilat saivat pysyvän numeron. == Maakirjan laatiminen == Varhemmin talonpojat luetteloitiin lääneittäin, pitäjittäin ja kylittäin. Vuodesta 1689 lähtien maakirjaan merkittiin kylä ja talon maanluonto ja veroluku. Talojen nimet merkittiin maakirjaan 1700-luvulta alkaen. Asukkaan nimet eivät ole täysin luotettavia, sillä perillisille siirtynyt tila jäi usein edesmenneen isännän nimiin. Lisäksi kirjassa mainittiin kalastuspaikat, koskien tuotto, myllyt, niityt, nuottapaikat, pajastot, pellot, ulkosaaret ja muut tilat, joita ei pidetty varsinaisina taloina. Vuoden 1895 asetus velvoitti Suomen lääninmaanmittauskonttorit pitämään maarekisteriä, joka vähitellen syrjäytti maakirjat. Vuoden 1897 johtosäännön mukaan maaomaisuus jaettiin seuraavien otsikkojen alle: Johtosääntö 18.1.1897. # talot # verollepannut torpat # ulkopalstat, siirtotalot, niityt ja saaret # omaperäismyllyt # kruununkalastukset # tehtaiden kruununmetsät # kaupungeille lahjoitetut tilat. Maakirjat uusittiin vuoden 1802 jälkeen joka kymmenes vuosi. Sitä varten maaherra, lääninkamreeri, kruununvouti ja henkikirjoittaja tutkivat joka kunnan. Maakirja laadittiin kolmena kappaleena: yksi henkikirjoittajan arkistoon, toinen maaherranvirastoon ja kolmas valtiovarainministeriöön (myöhemmin maanmittaushallitukseen). Vuonna 1905 laadittiin Suomen viimeiset maakirjat. Kun maaverot lakkautettiin vuoden 1925 alussa, menettivät maakirjat tehtävänsä veroluettelona. Maakirjoja kuitenkin täydennettiin, sillä niitä tarvittiin esimerkiksi perustettaessa uusia kuntia ja siirrettäessä tiloja kunnasta toiseen. Maakirjojen pito lopetettiin vuonna 1953. Maakirjoja sisältyy jossain määrin Arkistolaitoksen Internetissä julkaisemaan Kansallisarkiston digitaaliarkistoon. Maakirjat ovat myös yhtenä lähdesarjana 1900-luvun alkupuolella kirjailija Jalmari Finnen aloitteesta osasta Suomea kerätyssä Suomen asutuksen yleisluettelossa. == Katso myös == * Maarekisteri ==Lähteet== * Iso tietosanakirja. Otava 1935. * Uusi tietosanakirja. Tietosanakirja Oy 1963. * Otavan iso tietosanakirja. Otava 1963 ===Viitteet=== ==Aiheesta muualla== * * Luokka:Rekisterit Luokka:Suomen verotuksen historia Luokka:Sukututkimus Luokka:Kiinteistöoikeus
Christian Roman

Christian Roman on yhdysvaltalainen animaatio-ohjaaja ja animaattori, joka aloitti uransa 1990-luvulla animaattorina Simpsoneiden parissa hahmojen sommittelijana. Hän tuli tunnetuksi Disneyn tuottamasta animaatiosarjasta Fillmore. Roman sai sarjan aikana Annie- ja Daytime Emmy -ehdokkuuden ohjaamisesta ja tuottamisesta. Sarjan jälkeen hän ohjasi Jake Long – amerikkalainen lohikäärme animaatiosarjan kaikki ensimmäisen tuotantokauden jaksot. Roman valmistui Bostonin yliopistosta vuonna 1991 taidemaalariksi ja toimii nykyisin tarinoiden piirtäjänä Pixarilla. ==Filmografia== ===Elokuvat=== * Keisarin uudet kuviot 2: Kronkin uudet kuviot (2005) * The Simpsons Movie (2007) * Toy Story 3 (2010) ===Televisiosarjat=== * Simpsonit (1994–1999) * The Twisted Tales of Felix the Cat (1995) * Mission Hill (2002) * Fillmore (2002–2004) * Jake Long – amerikkalainen lohikäärme (2005–2006) ==Aiheesta muualla== * * TV.com Luokka:Animaatio-ohjaajat Luokka:Yhdysvaltalaiset animaattorit Luokka:Syntymävuosi puuttuu Luokka:Elävät henkilöt
Uğur Boral

Uğur Boral (s. 14. huhtikuuta 1982 Tokat, Turkki) on turkkilainen jalkapalloilija, joka pelasi vasemmalla laidalla puolustajana tai keskikenttäpelaajana. Hän voitti urallaan Fenerbahçessa kahdesti Turkin Superliigan mestaruuden. Turkin maajoukkueessa Boral pelasi 12 ottelua ja teki yhden maalin – 2008 EM-kisojen välieräottelussa Saksaa vastaan. == Saavutukset == * Turkin mestaruus: 2006/07, 2010/11 * Turkin supercupin voitto: 2007 ==Lähteet== * * Luokka:Turkkilaiset jalkapalloilijat Luokka:Vuonna 1982 syntyneet Luokka:Elävät henkilöt
War Child

War Child on Jethro Tull -yhtyeen lokakuussa 1974 julkaistu albumi. Alun perin kyseessä oli elokuvaprojekti, jonka yhteydessä olisi julkaistu tupla-albumi, mutta tämä kariutui rahoituksen puutteeseen. Elokuvaa varten sävellettyä musiikkia löytyy albumin remasteroidulta versiolta. Yhtye palasi albumilla takaisin perinteiseen rock-albumimalliin parin konseptialbumin jälkeen ja albumi menestyi jälleen hyvin Yhdysvalloissa nousten albumilistan kakkoseksi. ==Kappaleet== Kaikki kappaleet kirjoittanut Ian Anderson. # # # # # # # # # # ===Remasteroidun version (2002) bonuskappaleet=== # * # # # # # # ==Taustatietoa== *Kappaleet ”Skating Away on the Thin Ice of the New Day” ja ”Only Solitaire” nauhoitettiin elokuussa 1972 Chateau D'Herouvillen sessioissa, joista on julkaistu myöhemmin Nightcap-niminen kokoelma. *Takakannen kuvassa olevat ihmiset koostuvat yhtyeen jäsenistä, heidän vaimoistaan ja tyttöystävistään, roudareista, levy-yhtiön työntekijöistä ja myös manageri Terry Ellis on kuvassa. *Etukannen taustalla oleva kaupunki on Melbourne. ==Kokoonpano== *Ian Anderson – laulu, huilu, akustinen kitara, saksofoni *Martin Barre – kitara *Jeffrey Hammond – basso *John Evan – piano, urut, syntetisaattori *Barriemore Barlow – rummut, perkussio *David Palmer – orkesterisovitukset == Lähteet == Luokka:Vuoden 1974 albumit Luokka:Jethro Tullin albumit
Otto Iivarinen

Otto Jalmari Iivarinen (käytti Saksassa nimeä Ivarsson, 25. toukokuuta 1895 Leppävirta – 19. joulukuuta 1931) oli suomalainen jääkärimajuri. Hänen vanhempansa olivat kauppias Otto Iivarinen ja Mimmi Pehkonen. Hänet vihittiin avioliittoon vuonna 1921 Helmi Lydia Ojanderin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hän kävi Jyväskylän kauppakoulun ja Suomen liikemiesten opiston Helsingissä sekä suoritti kahdeksannen luokan yksityisesti Kuopion suomalaisessa lyseossa vuonna 1924. ==Jääkäriaika== Hän liittyi yhtenä vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 10. huhtikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaalliseen Preussin Jääkäripataljoona 27:n 1. komppaniaan ja edelleen 6. marraskuuta 1915 alkaen 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. ==Suomen sisällissota== :Katso myös: Suomen sisällissota Hän saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. Krenatöörirykmentin Savon pataljoona 2. komppaniaan ja 10. huhtikuuta 1918 alkaen edellä mainitun pataljoonan komentajaksi. Hän otti osaa sisällissodassa taisteluihin Lylyssä, Korkeakoskella, Moision- Lempäälän akselilla, Kuljussa, Tampereella ja Vesilahdella sekä rykmentin etenemiseen Valkeakosken, Sääksmäen, Tuuloksen ja Lammin kautta Koskelle. ==Sisällissodan jälkeinen aika== Sisällissodan jälkeen hän toimi edellä mainitun pataljoonan komentajana rykmentin hajottamiseen saakka, jolloin hänet siirrettiin 14. heinäkuuta 1918 Viipurin vartiopataljoonan komentajaksi ja edelleen 15. elokuuta 1918 Karjalan rykmentti n:o 2:een, jonka nimi muuttui ensin Laatokan jalkaväkirykmentti n:o 6:ksi ja myöhemmin Viipurin rykmentiksi. Hänet määrättiin ensin rykmentin adjutantiksi ja 1. kesäkuuta 1919 alkaen talouspäälliköksi, josta hänet komennettiin 8. helmikuuta 1922 alkaen 6. Erillisen konekiväärikomppanian päälliköksi. Hänet komennettiin 16. lokakuuta 1922 sekä siirrettiin 7. marraskuuta 1923 Pohjois-Savon rykmenttiin ja sijoitettiin 1. pataljoonan komentajaksi ja 8. tammikuuta 1924 alkaen rykmentin talouspäälliköksi sekä 1. kesäkuuta 1927 alkaen uudelleen 1. pataljoonan komentajaksi. Armeijasta hän erosi 30. elokuuta 1928 ja toimi sen jälkeen liikemiehenä. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1931 kuolleet
Luettelo Färsaarten kunnista

Luettelo Färsaarten kunnista käsittää Färsaarten paikallishallintoalueet. Färsaaret on jaettu 30 kuntaan. Ennen vuonna 2005 voimaan astunutta kuntauudistusta saarilla oli 48 kuntaa. Tulevina vuosina Färsaarten kuntien lukumäärä on oletettu laskevan seitsemän ja 15 välille. Kunta Väkiluku Asukastiheys as./km² Pinta-ala km² Saari Alue Tórshavn 19 827 112 173 Streymoy, Koltur, Hestur ja Nólsoy Tórshavn Klaksvík 4 867 44 113 Borðoy, Kalsoy ja Svínoy Klaksvík Runavík 3 778 39 96 Eysturoy Eysturoy Vágar 1 962 18 108 Vágar Vágar Eystur 1 930 46 42 Eysturoy Eusturoy Tvøroyri 1 754 42 43 Suðuroy Suðuroy Sunda 1 637 10 158 Eysturoy ja Streymoy Eysturoy Fuglafjørður 1 517 70 23 Eysturoy Eysturoy Vágur 1 330 67 21 Suðuroy Suðuroy Nes 1 236 88 14 Eysturoy Eysturoy Vestmanna 1 166 24 52 Streymoy Streymoy Sørvágur 1 097 13 84 Vágar ja Mykines Vágar Sjóvar 943 31 33 Eysturoy Eysturoy Hvalba 709 19 40 Suðuroy ja Lítla Dímun Suðuroy Eiði 666 19 37 Eysturoy Eysturoy Kvívík 578 13 49 Streymoy Streymoy Sandur 520 12 48 Sandoy Sandoy Skopun 470 56 9 Sandoy Sandoy Hvannasund 412 13 33 Viðoy ja Borðoy Klaksvík Sumba 365 15 25 Suðuroy Suðuroy Viðareiði 350 11 30 Viðoy Norðoyggjar Porkeri 320 24 14 Suðuroy Suðuroy Skálavík 151 6 29 Sandoy Sandoy Kunoy 135 4 35 Kunoy Norðoyggjar Húsavík 123 5 26 Sandoy Sandoy Hov 118 12 10 Suðuroy Suðuroy Fámjin 106 9 13 Suðuroy Suðuroy Skúvoy 45 4 13 Skúvoy ja Stóra Dímun Sandoy Fugloy 37 4 11 Fugloy Norðoyggjar ==Entiset kunnat== ;2017 liitos *Húsar liitettiin Klaksvíkiin. ;2009 liitokset *Funningur yhdistetty Runavíkiin. *Gøta ja Leirvík yhdistyivät Eysturiksi. *Miðvágur ja Sandavágur yhdistyivät Vágariksi. *Svínoy yhdistetty Klaksvíkiin. ;2005 liitokset *Saksun, Haldarsvík, Hósvík, Hvalvík ja Gjáar, yhdistetty Sundaan. *Bøur ja Mykines, yhdistetty Sørváguriin. *Elduvík, Skála ja Oyndarfjørður, yhdistetty Runavíkiin. *Hestur, Nólsoy ja Kirkjubøur, yhdistetty Tórshavniin. *Mikladalur, yhdistetty Klaksvíkiin. ==Lähteet== * Färsaarten kunnat
Jack Lapides

Jack Lapides (1914 Rochester, New York, Yhdysvallat – 14. marraskuuta 1995) oli yhdysvaltalainen lääketieteen tohtori ja Ann Arborissa sijaitsevan Michiganin yliopiston urologian professori. Hän oli urologian osaston johtaja 1968–1984.Medicine at Michigan Lapides julkaisi paljon omalta alaltaan, erityisesti virtsarakon fysiologiasta. Muistettavin saavutus hänen urallaan oli pieni mutta merkittävä uudenlaisen virtsarakon katetrointimenetelmän kehittäminen. Menetelmä vähensi virtsatieinfektioista aiheutunutta kuolleisuutta huomattavasti. Lapidesia pidetään 1900-luvun urologian merkittävimpänä hahmona, suorastaan Nobel-palkinnon arvoisena, jos sellainen urologian alalla myönnettäisiin. Lapidesin opettaja ja edeltäjä oli Reed Nesbit.Michiganin yliopisto Hänen kunniakseen on perustettu Jack Lapides Essay Contest.Beaumont Hospitals ==Palkinnot ja tunnustukset== *Ramon Guiteras -mitali 1987 ==Lähteet== ==Aiheesta muualla== *Medical toys *Urologic history, Museum Luokka:Yhdysvaltalaiset lääkärit Luokka:Yhdysvaltalaiset tieteilijät Luokka:Yhdysvaltalaiset professorit Luokka:Michiganin yliopiston professorit Luokka:Vuonna 1914 syntyneet Luokka:Vuonna 1995 kuolleet
Ian McDonald

Ian McDonald voi viitata seuraaviin henkilöihin: * Ian McDonald (1946–2022), muusikko * Ian McDonald (s. 1960), kirjailija * Ian McDonald, poliitikko, ns. huumetsaari.
Rudolf Kraj

Rudolf "Rudi" Kraj (s. 5. joulukuuta 1977) on tšekkiläinen nyrkkeilijä ja olympiamitalisti. Hän voitti hopeaa Sydneyn olympialaisissa 2000 alle 81-kiloisten sarjasta.Rudolf Kraj Kraj on voittanut mitalin myös MM-kisoista: hän voitti pronssia Bangkokissa 2003. == Lähteet == Luokka:Tšekkiläiset nyrkkeilijät Luokka:Tšekkiläiset olympiamitalistit Luokka:Vuonna 1977 syntyneet Luokka:Elävät henkilöt
Lolicon

Lolicon (, translitt. rorikon) on japaninkielinen käsite ja englantilaistettu lyhenne ilmauksesta Rorīta konpurekkusu (Lolita-kompleksi). Sana viittaa Vladimir Nabokovin romaaniin Lolita, jossa aikuinen mies hullaantuu 12-vuotiaaseen tyttöön. Lolicon tarkoittaa sekä viehtymystä murrosikäisiin tyttöihin (efebofilia) että animessa ja mangassa eroottisesti kuvattuja tyttöjä tai lapsenomaisia nuoria naisia. Poikiin kohdistuvasta kiinnostuksesta käytetään vastaavasti nimitystä shotacon. Lolicon on laillista Suomessa, mutta sen hallussapito ja levittäminen ei ole laillista esimerkiksi Australiassa, Uudessa-Seelannissa, Yhdistyneessä kuningaskunnassa ja Irlannissa. Ruotsin laki kieltää lapsipornon, mutta hentaista on vaikea tulkita, onko se lapsipornoa vai onko ns. lapselliset piirteet luotu vain, jotta hahmo näyttäisi söpömmältä. Myös Japanissa (sen alkuperämaassa) sekä Yhdysvalloissa Lolicon on laillista, koska Japanin ja Pohjois-Amerikan lait eivät määrittele animoituja (eli kuvitteellisia) alaikäisten seksuaalisia kuvauksia lapsipornoksi. Meksikonkin laki sallii Loliconin. Lakisyistä esimerkiksi lolicon-aiheisten hentaipelien lapsennäköisten ja pienikokoisten hahmojen kerrotaan olevan yli 18-vuotiaita. == Lähteet == == Aiheesta muualla == Luokka:Animen ja mangan käsitteet Luokka:Hentai
Vääpelikilta

Vääpelikilta ry on Helsingin Seudun Reserviläispiiriin ja Reserviläisliittoon kuuluva huoltoaselajin erikoiskoulutuksen saaneiden reserviläisten yhdistys. Vuonna 1996 perustettuun yhdistykseen kuuluu vuonna 2018 noin 200 jäsentä ja toiminta on laajentunut myös pääkaupunkiseudun ulkopuolelle, muun muassa Oulun seudulle. Jäseneksi hakeminen tapahtuu kirjallisella hakemuksella sivujen kautta. Yhdistyksen tavoitteena on edistää huoltoaselajin tunnettavuutta, koota yhteen huoltoaselajin reserviläisiä ja tukea vapaaehtoisen maanpuolustuksen muita toimijoita tarjoamalla huollon koulutuksia ja muonituspalveluita. Yhdistyksen jäsenistä suurin osa on reservin aliupseereja. Keski-ikä oli vuonna 2014 45 vuotta ja yleisin sotilasarvo ylikersantti. Joukossa on muutamia upseereja ja miehistön jäseniäkin. Useimmat jäsenistä ovat saaneet varusmiehenä tai reservin koulutustapahtumissa taloushuollon, kenttälääkinnän, kuljetusvälinehuollon tai taisteluvälinehuollon erikoiskoulutuksen. Vaikkakin jäsen toimii pääasiallisesti oman huollonalueensa tehtävissä, on hänen mahdollista saada koulutusta ja kokemusta myös muista huollon lajeista, mikä antaa vääpelinä toimivalle laajemman käsityksen alaisenaan toimivista ryhmistä. Yhdistyksen tärkein toimintamuoto on vapaaehtoinen maanpuolustuskoulutus, joka tapahtuu pääosin yhteistyössä Maanpuolustuskoulutusyhdistyksen (MPK) kanssa. Vuosittain järjestetään muun muassa puolustusvoimien tilaama vääpelikurssi sodan ajan yksikköupseereille ja perusyksikön vääpeleille tai huoltojoukkueen joukkueenjohtajille. Yhdistys osallistuu myös maakuntajoukkojen huoltohenkilöstön koulutukseen. Muita toimintamuotoja ovat muun muassa ammunta, kenttäkelpoisuutta ylläpitävä liikunta, koulutukset, vierailut sotilas- ja siviilikohteissa sekä veteraanityö. === Vääpeliristi === Vääpelikilta on myöntänyt ansioituneille huoltoaselajin toimijoille sinikeltaista Vääpeliristiä vuodesta 2004 alkaen. Vääpeliristi voidaan myöntää henkilölle, joka on ollut killan jäsen vähintään seitsemän vuotta ja toiminut killan hyväksi ansiokkaasti, sen toimintaperiaatteita edistäen. Vääpeliristi on rintaan kiinnitettävä neljäsakarainen risti. Ristin taustaväri on vaaleansininen, joka kuvastaa huollon aselajia. Ristin keskellä on Vääpelikiltaa kuvastava paksu aliupseerin arvomerkkikulma. == Aiheesta muualla == * Vääpelikilta ry:n verkkosivut Luokka:Vapaaehtoinen maanpuolustus Luokka:Suomalaiset maanpuolustusjärjestöt Luokka:Sotilaskoulutus
Jan Berger

Jan Berger (s. 27. marraskuuta 1955 Praha) on tšekkiläinen entinen jalkapalloilija ja olympiavoittaja. Hän oli mukana Tšekkoslovakian kultaa voittaneessa joukkueessa Moskovan olympialaisissa 1980. Berger pelasi maajoukkueessa 30 ottelua, joissa hän teki kolme maalia. Hän edusti Tšekkoslovakiaa vuoden 1982 MM-kisoissa ja 1980 EM-kisoissa. Jan on Patrik Bergerin setä. Luokka:Tšekkoslovakialaiset jalkapalloilijat Luokka:Tšekkoslovakialaiset olympiavoittajat Luokka:Vuonna 1955 syntyneet Luokka:Elävät henkilöt
István Rózsavölgyi

István Rózsavölgyi [ro:žavöldji] (30. maaliskuuta 1929 Budapest – 27. tammikuuta 2012) oli unkarilainen yleisurheilija. Keskimatkojen juoksuissa kilpaillut Rózsavölgyi voitti pronssia 1 500 metriltä Rooman kesäolympialaisissa 1960. Lisäksi hän piti saman matkan maailmanennätystä (3.40,6) hallussaan 3. elokuuta 1956 – 11. heinäkuuta 1957. Istvan Rózsavölgyi nousi pinnalle Unkarin keskimatkojen juoksujen loistokaudella 1950-luvulla valmentajalegendan Mihály Iglóin oppilaana Budapestin Honvedin juoksutallista, jossa muita kuuluisia seuratovereita olivat Sándor Iharos ja László Tábori. Vuonna 1955 "Rosza" juoksi 1 000 metrin ja 2 000 metrin ME:t ajoin 2.19,0 ja 5.02,2. Seuraavana vuonna syntyi sitten 1 500 metrin ME. Syksyn 1956 Unkarin kansannousu ja sitä seurannut Neuvostoliiton miehitys sekoitti Rózsavölgyin juoksukunnon ja -halut juuri ennen Melbournen 1956 kesäolympialaisia. Hän saavutti vielä Tukholman EM-kisoissa 1958 neljännen sijan 1 500 metrillä ja pronssimitalin Rooman olympialaisissa 1960 1 500 metrillä. Vuonna 2009 Tatan kaupungin stadion nimettiin Rózsavölgyin mukaan.Stadium named after former Hungarian Olympic medallist Rózsavölgyi Elokuussa 1956 István Rózsavölgyi juoksi kyseisellä paikalla 1 500 metrin ME:n. Rózsavölgyi kuoli 27. tammikuuta 2012.Elhunyt Rózsavölgyi István == Lähteet == * István Rózsavölgyi Biography and Olympic Results Olympics at Sports-Reference.com === Viitteet === == Aiheesta muualla == Luokka:Unkarilaiset keskimatkojen juoksijat Luokka:Unkarilaiset olympiamitalistit Luokka:Vuonna 1929 syntyneet Luokka:Vuonna 2012 kuolleet
Internet-yhteys

Internet-yhteydellä tarkoitetaan tietoliikenneyhteyttä maailmanlaajuiseen tietokoneiden verkkoon eli Internetiin. Internet-yhteyttä muodostettaessa internetiin yhdistettävä laite saa IP-osoitteen, ja se voi viestiä muiden internetiin liitettyjen laitteiden kanssa. Internetin käyttäjä ottaa yleensä yhteyden internet-palveluntarjoajaansa, joka ohjaa käyttäjän liikenteen eteenpäin. Yhteys palveluntarjoajaan voidaan ottaa useilla eri tavoilla. Lankapuhelinverkkoon pohjautuvia tekniikoita ovat puhelinmodeemi-, ISDN- ja DSL-yhteydet. Matkapuhelinverkkoon pohjautuvat muun muassa GSM-, EDGE- ja HSPA-datayhteydet. Omaa tukiasemaverkkooaan käyttävät esimerkiksi @450 ja WiMAX. Internet-yhteys voidaan muodostaa myös lähiverkon välityksellä, jolloin tietokone kytketään lähiverkkoon, jonka kautta sille tarjotaan internet- yhteys. Esimerkiksi WLAN-yhteydet toimivat näin. Tietokone voidaan kytkeä internetiin suoraan tai siten, että yhteys kulkee esimerkiksi välityspalvelimen tai palomuurin kautta. Suomessa jokaisella kuluttajalla ja yrityksellä on oikeus saada kotiinsa tai yrityksen toimipisteeseen laajakaistainen internet-yhteys, jonka keskimääräisen nopeuden täytyy olla vähintään 2 Mbit/s. Tätä kutsutaan yleispalveluksi. Tarvittaessa liikenne- ja viestintävirasto nimeää operaattorin, jonka on tuotettava palvelu alueella, jolla sitä muuten ei olisi saatavilla. Puhe- ja kuulovammaisilla henkilöillä on oikeus saada internet-yhteys, joka mahdollistaa videopuhelut. == Lähteet == == Aiheesta muualla == *
Edgar Aabye

Edgar Lindenau Aabye (1. syyskuuta 1865 Helsingør – 30. huhtikuuta 1941 Kööpenhamina) oli tanskalainen urheilija ja toimittaja. Hän oli köydenvedon olympiavoittaja. Hän oli mukana tanskalais-ruotsalaisessa joukkueessa, joka voitti kultaa Pariisin olympialaisissa 1900. Aabye kilpaili myös uinnissa, soudussa ja pyöräilyssä. Hän voitti uinnissa Tanskan mestaruuden vuonna 1896. Aabye oli ammatiltaan toimittaja ja hän työskenteli Politiken-lehdessä vuosina 1892–1935. Hän oli Pariisin olympialaisissa 1900 alun perin toimittajana. Hän tapasi kisoissa maanmiehensä Charles Wincklerin ja Eugen Schmidtin, jotka pyysivät isokokoista Aabyetä mukaan köydenvetokilpailuun. ==Lähteet== Luokka:Tanskalaiset köydenvetäjät Luokka:Tanskalaiset uimarit Luokka:Tanskalaiset olympiavoittajat Luokka:Tanskalaiset toimittajat Luokka:Vuonna 1865 syntyneet Luokka:Vuonna 1941 kuolleet
Minstrel in the Gallery

Minstrel in the Gallery on Jethro Tullin kahdeksas studioalbumi, joka julkaistiin vuonna 1975. Tyylillisesti albumi on sekoitus hard rockia sekä akustisia lauluja ja myös jousisoittimia on käytetty. Albumi jäi basisti Jeffrey Hammondin viimeiseksi yhtyeen riveissä. Remasteroitu versio on julkaistu vuonna 2002 ja sille sisältyy bonuskappaleita. ==Kappaleet== *Kaikki kappaleet kirjoittanut Ian Anderson. ===A-puoli=== # # # # ===B-puoli=== # * # # ===Remasteroidun version bonuskappaleet=== # * # # # # ==Kokoonpano== *Ian Anderson – laulu, huilu, akustinen kitara *Martin Barre – kitara *Jeffrey Hammond – bassokitara *John Evan – kosketinsoittimet *Barriemore Barlow – rummut *David Palmer – orkesterisovitukset ==Lähteet== Luokka:Jethro Tullin albumit Luokka:Vuoden 1975 albumit
Muhtarhan Dildabekov

Muhtarhan Kabylanbekuly Dildabekov (; s. 19. maaliskuuta 1976) on kazakstanilainen raskaansarjan nyrkkeilijä. Dildabekov teki lopullisen läpimurtonsa maailman huipulle voitettuaan hopeamitalin Sydneyn olympialaisissa 2000. Hän kaatoi seuraavat vastustajat: Grzegorz Kiełsan, Alexis Rubalcaban ja Rustam Sajdovin. Finaalissa hän hävisi Audley Harrisonille. Jo edellisenä vuonna hän oli voittanut MM-hopeaa Houstonista. Aasian kisoista hän on voittanut kerran kultaa ja kahdesti hopeaa. Luokka:Kazakstanilaiset nyrkkeilijät Luokka:Kazakstanilaiset olympiamitalistit Luokka:Vuonna 1976 syntyneet Luokka:Elävät henkilöt
Karam Ibrahim

Karam Mohammed Gaber Ibrahim (s. 1. syyskuuta 1979 Aleksandria) on egyptiläinen kreikkalais-roomalaisen tyylin painija ja olympiavoittaja. Ensimmäisissä aikuisten arvokilpailuissaan, vuoden 1997 Afrikan- mestaruuskisoissa Ibrahim voitti kultamitalin 76-kiloisten sarjassa. Samana vuonna Välimeren kisoissa hän saavutti pronssia. Samana vuonna hän saavutti pronssia myös juniorien MM-kisoissa ja voitti kultamitailn Pan-Arabialaisissa kisosisa. Vuonna 1998 Ibrahim siirtyi painoluokkaa ylemmäs ja voitti huhtikuussa Afrikan-mestaruuden kreikkalais-roomalaisessa painissa 85-kiloisissa ja saavutti pronssia vapaapainissa 97-kiloisissa. Juniorien MM- kisoissa hän sijoittui pronssille 83-kiloisissa. Vielä samana syksynä hän voitti kultamitailn Afrikan kisoissa. Vuonna 2000 Ibrahim epäonnistui pääsemään Sydneyn olympialaisiin, mutta voitti jälleen 97-kiloisissa sekä Afrikan että Välimeren mestaruuden. Seuraavana vuonna hän voitti oman sarjansa maailmancupissa, mutta jäi Patraksen MM-kisoissa vasta sijalle 14. Vuonna 2002 tuli jälleen Afrikan mestaruus, ja Moskovan MM-kisoista hän saavutti ensimmäisen MM-mitalinsa, hopeisen, hävittyään loppuottelussa turkkilaiselle Mehmet Özalille. Ibrahim voitti samana vuonna myös oman sarjansa maailmancupissa. Vuonna 2003 Gaber saavutti jälleen MM-hopeaa Créteilin kisoista hävittyään loppuottelussa ruotsalaiselle Martin Lidbergille. Samana vuonna hän voitti kultamitalin Afrikan kisoista. Vuonna 2004 Ibrahim pääsi vihdoin olympialaisiin, jotka käytiin Ateenassa. Hän eteni 96-kiloisten sarjassaan loppuotteluun, missä kukisti georgilaisen Ramaz Nozadzen selkeällä piste-erolla ja voitti olympiakultaa. Ibrahim voitti Afrikan-mestaruudet myös vuosina 2005–2007 samoin kuin Välimeren kisat vuonna 2005 ja Afrikan kisat vuonna 2007. 2006 MM-kisoissa hän jäi sijalle 19. Toukokuussa 2008 hän voitti Novi Sadissa käydyn olympiakarsintaturnauksen ja sijoittui Pekingin olympialaisissa 13:nneksi. Ibrahim voitti 2012 Marrakechin olympiakarsintaturnauksessa 84 kg:n painoluokan. Hän sai samassa painoluokassa hopeaa sekä Välimeren mestaruuskilpailuissa että Lontoon olympialaisissa, jossa hävisi loppuottelussa venäläiselle Alan Hugajeville. MM-kilpailuissa 2014 hän sijoittui 98-kiloisissa 24:nneksi. Ibrahim kokeili uudenvuodenaattona 2004 myös vapaaottelua K-1:n Dynamite!!-tapahtumassa, mutta hävisi ottelunsa Kazyuki Fujitaa vastaan reilun minuutin jälkeen tyrmäyksellä. Ibrahim sai vuonna 2015 kahden vuoden kilpailukiellon ajalle 27.8.2015–26.8.2017 laiminlyötyään olinpaikkatietojensa ilmoittamisen.Anti-doping Rules Violations (pdf) UWW 28.4.2017. Viitattu 9.5.2017 ==Lähteet== * FILAn tietokanta * Gaber Sherdog-vapaaottelutietokannassa ===Viitteet=== Luokka:Egyptiläiset kreikkalais-roomalaisen tyylin painijat Luokka:Egyptiläiset olympiavoittajat Luokka:Egyptiläiset vapaaottelijat Luokka:Dopingrikkomuksesta tuomitut egyptiläiset Luokka:Dopingrikkomuksesta tuomitut painijat Luokka:Vuonna 1979 syntyneet Luokka:Elävät henkilöt
C4-yhteyttäminen

C4-yhteyttäminen on yksi kolmesta tunnetusta yhteyttämismekanismista, joilla kasvit sitovat itseensä ilmassa olevan hiilidioksidin hiiltä. Muita mekanismeja ovat C3-yhteyttäminen ja CAM-yhteyttäminen. C3-yhteyttäminen on selvästi tavallisempaa kuin C4-yhteyttäminen, erityisesti maapallon viileämmillä alueilla. C4-yhteyttämisestä on kuitenkin kasville etua silloin, kun on kuivaa, hyvin lämmintä ja typpeä sekä hiilidioksidia vähän. C4-yhteyttäminen tehostaa hiilidioksidin käyttöä, vaikkakin systeemin tuottavuus ei voi nousta rajattomasti, koska johtojännetuppien solujen toimintakapasiteetti on kuitenkin rajallinen. Yleisesti ottaen C4-yhteyttämisessä hiilidioksidia otetaan ilmasta ensin parenkyymisoluun, jossa se yhdistetään kolmihiiliseen fosfoenolipyruvaattiin, milloin syntyy nelihiilinen orgaaninen happo. Tämä nelihiilinen orgaaninen happo siirretään sitten parenkyymisolusta johtojännetupen soluun, jossa se hajotetaan takaisin hiilidioksidiksi ja fosfoenolipyruvaatiksi. Ribuloosi-1,5-bisfosfaattikarboksylaasientsyymi (RuBisCo-entsyymi) sitoo hiilidioksidin Calvinin kiertoon, ja fosfoenolipyruvaatti siirretään takaisin parenkyymisoluun. C4-yhteyttämisestä voidaan erottaa kolme päätyyppiä sen perusteella, minä nelihiilisenä happona hiiltä siirretään parenkyymisolukon solusta johtojännetupen soluun ja missä sekä minkä entsyymin katalysoimana dekarboksylaatioreaktio eli nelihiilisen orgaanisen hapon hajottaminen hiilidioksidiksi ja fosfoenolipyruvaatiksi tapahtuu. Nämä eri tyypit ovat: nikotiiniamidiadeniinidinukleotidifosfaatti-malaattientsyymityyppi (NADP-ME- tyyppi), nikotiiniamidiadeniinidinukleotidi-malaattientsyymityyppi (NAD-ME- tyyppi) ja fosfoenolipyruvaattikarboksykinaasityyppi (PCK-tyyppi). == Katso myös == * C4-kasvi == Lähteet == * Luokka:Yhteyttäminen
C4-kasvi

C4-kasvi on kasvi, joka yhteyttää käyttäen C4-yhteyttämistä, jossa hiiltä siirretään nelihiilisenä orgaanisena happona. C4-kasvien mesofyllisoluissa on PEP-karboksylaasientsyymiä, jonka avulla kasvi sitoo hiilen CHO3-muodossa fosfoenolipalorypälehappoon (PEP). C4-kasvien uskotaan syntyneen noin 40 miljoonaa vuotta sitten, mitä tukee oligoseenikaudella tapahtunut hiilidioksiditasojen aleneminen, yhdistettynä mahdollisesti korkeisiin lämpötiloihin ja rajoitettuun veden saatavuuteen. C4-yhteyttäminen näyttää syntyneen 65 kertaa itsenäisesti 15 heimoon koppisiemenisissä kasveissa. Se on ilmeisesti yleistynyt 7–6 miljoonaa vuotta sitten mioseenikaudella. C4-kasveja on 1 % kasvilajeista ja 5 % kasvibiomassasta, mutta ne sitovat 30 % kaikkien kasvien sitomasta hiilidioksidista. C4-kasveja ovat myös muutamat tärkeät viljelykasvit, kuten maissi, durra, hirssit, amarantit ja sokeriruoko. C4-kasveilla on useimmista C3-kasveista poiketen johtojännetupet, mikä näkyy lehden poikkileikkauksessa niin sanottuna Kranz-anatomiana. Siinä johtojännetupet näkyvät johtojänteiden ympärillä ympäröivästä parenkyymisolukosta poikkeavina, rengasmaisina rakenteina. C4-kasveja tavataan lähinnä vain maapallon lämpimillä seuduilla, päiväntasaajalta noin 45° leveyspiireille. Viileämmillä alueilla, lähempänä maapallon napoja C3-kasvit ovat selvästi yleisempiä kuin C4-kasvit. == Katso myös == * C4-yhteyttäminen == Lähteet == * * === Viitteet === Luokka:Kasvit Luokka:Kasviekologia
Step Up 2 the Streets

Step Up 2 the Streets on vuonna 2008 ensi-iltansa saanut yhdysvaltalainen tanssielokuva, joka on jatko-osa elokuvalle Step Up. Elokuvan on ohjannut Jon M. Chu. Pääosia näyttelevät Robert Hoffman ja Briana Evigan. == Juoni == Andie West on nuorukainen, joka asuu kuolleen äitinsä parhaan ystävän Sarahin luona ja haluaa tulla tanssijaksi. Hän harjoittelee säännöllisesti ryhmänsä 410:n kanssa The Streets -kilpailua varten. Sarah haluaa huolehtia Andiesta ja on väsynyt tämän rikollisuuteen. Hän uhkaa vievänsä Andien asumaan tätinsä luo Texasiin, ellei tämän käytös muutu. Andien ystävä ja vanha velihahmo Tyler Gage suostuttelee Andien koe-esiintymiseen Maryland School of the Artsiin, josta hän saa paikan. Hän tapaa myös Chase Collinsin. Andien ryhmän jäsenet eivät ole iloisia asiasta, ja lopulta päättävät erottaa hänet ryhmästä. Andie ja Chase perustavat oman ryhmän. Chase kopioi koulun avaimen, jolla he pääsevät iltaisin koululle harjoittelemaan The Streetsiä varten. Missy, Andien ystävä, eroaa 410:sta ja liittyy Andien ja Chasen ryhmään. Missy kertoo, että ryhmän pitäisi ensin tehdä ”temppuiluvideo” ja laittaa se internetiin. Videossa ryhmä on kuvannut 410:n johtajaa Tuckia, ja vieneet hänen asuntonsa lattian alle kuolleen kalan. 410 ei pidä siitä, että kisassa olisi uusi ryhmä ja he varoittavat, että Andien uuden ryhmän tulisi pysyä poissa The Streetsistä. Kun Tuck löytää Chasen, hän hyökkää tämän kimppuun videon takia. Chase tulee seuraavana päivänä kouluun pahasti ruhjeilla ja loukkaantuneena. 410 on myös hajottanut tanssistudion. Johtaja Collins, Chasen isoveli, erottaa Andien koulusta. Hän kysyy Andieltä, onko kukaan muu koulun oppilas osallistunut harjoituksiin, eikä Andie kerro ryhmästänsä ja sanoo, että hän harjoitteli yksin. Kun Andien huoltaja Sarah kuulee tästä, hän sanoo, että Andien täytyy nyt mennä tätinsä luokse Texasiin. Kun Andie on pakkaamassa, hän saa tekstiviestin, että The Streets on tänä iltana, samana iltana, kun MSA on keräämässä rahaa koulun uudistusta varten. Kaikki Andien ryhmäläisetkin saavat tekstiviestin. He menevät hakemaan Andien, ja Andie saa Sarahilta luvan lähteä the Streetsiin. Kun johtaja Collins etsii hänen oppilaitaan, hän saa ääripisteen The Streetsistä. Moose vie hänet paikan päälle, ja hän näkee heidän tanssinsa. Andie pääsee takaisin kouluun. Andien ryhmä voittaa The Streetsin, ja Andie ja Chase jakavat suudelman. == Näyttelijät == Luokka:Vuoden 2008 yhdysvaltalaiset elokuvat Luokka:Step Up -elokuvat Luokka:Jon M. Chun ohjaamat elokuvat
C3-yhteyttäminen

C3-yhteyttäminen on yleisin yhteyttämistapa, jolla kasvit sitovat ilmassa olevan hiilidioksidin hiiltä itseensä. C3-kasvien kasvuympäristössä on yleensä kohtalaisesti auringonvaloa, kohtalainen lämpötila, runsaasti pohjavettä ja hiilidioksidia ilmassa suhteellisen runsaasti, yli 200 ppm. Ainakin ilman hiilidioksidipitoisuuden laskiessa alle 100 ppm kasvu pysähtyy, koska tämä raja on tasauspiste, jossa C3-yhteyttämisen tuotto on sama kuin kasvin hengityksen kulutus. Hiilidioksidipitoisuuden laskiessa alle 30-70 ppm C3-kasvit tuskin pystyvät ottamaan hiilidioksidia lainkaan. Hiilidioksidipitoisuuden lisääntyminen tehostaa yhteyttämistä välillä 100-2000 ppm. 95 % kaikesta kasvibiomassasta on C3-kasveissa. C3-kasvi haihduttaa 97 % maasta saamastaan vedestä, mikä on runsaasti. C3-kasvi hylkii raskasta hiiltä (13C) enemmän kuin C4-kasvi. C3-yhteyttäminen lienee kehittynyt satoja miljoonia vuosia sitten paleotsooisella tai mesotsooisella maailmankaudella. Kuitenkin Tertiäärikaudella joitakin kymmeniä miljoonia vuosia sitten C3-kasvit alkoivat vähetä trooppisilla ja subtrooppisilla alueilla C4-kasvien vallatessa alueita näillä leveysasteilla. == Lähteet == Luokka:Yhteyttäminen
Hélène Prévost

Hélène Prévost, myös: Yvonne Prévost, oli ranskalainen tennispelaaja ja olympiamitalisti. Pariisin olympialaisissa 1900 hän voitti hopeaa kaksinpelistä sekä sekanelinpelistä parinaan Harold Mahony. Myös Prévost'n puoliso André Prévost oli tenniksen olympiamitalisti. ==Lähteet== ==Aiheesta muualla== * Databaseolympics.com Luokka:Ranskalaiset tennispelaajat Luokka:Ranskalaiset olympiamitalistit Luokka:Kuolinvuosi tuntematon Luokka:1800-luvulla syntyneet
Beirutin autopommi-isku 1983

Beirutin autopommi-isku 1983 oli tuhoisa autopommi-isku, joka tehtiin Libanonin pääkaupungissa Beirutissa 23. lokakuuta 1983. Iskun kohteena oli kansainvälinen rauhanturvajoukko. Kaksi autopommia räjähti yhdysvaltalaisia ja ranskalaisia sotilaita majoittaneiden kasarmien läheisyydessä tappaen satoja ihmisiä, enimmäkseen amerikkalaisia ja ranskalaisia sotilaita. Ensimmäinen hyökkääjä ajoi kuorma-auton Yhdysvaltain merijalkaväen kasarmirakennuksen alle ja räjäytti kaasupulloista koostuvan pommin. Yli viittä TNT-tonnia vastannut räjähdys nosti nelikerroksisen rakennuksen ilmaan, jonka jälkeen se sortui täysin. Hyökkääjän lisäksi surmansa saivat 220 merijalkaväen sotilasta, 18 merimiestä, kolme Yhdysvaltain armeijan sotilasta sekä rakennuksen libanonilainen talonmies. Lisäksi 60 amerikkalaista loukkaantui. Parin minuutin kuluttua Ranskan laskuvarjojääkärien kasarmin alla räjäytettiin toinen kuorma-autopommi, joka surmasi 58 ranskalaissotilasta sekä rakennuksen libanonilaisen talonmiehen vaimon ja neljä lasta. Iskut johtivat rauhanturvajoukon vetäytymiseen Libanonista, jossa se oli ollut Israelin hyökkäyksen päättymisestä lähtien. Islamilainen Jihad otti vastuun iskusta, mutta järjestön uskotaan toimineen Hizbollahin peitejärjestönä. Vuonna 2003 kaatuneiden sotilaiden omaisten nostamassa oikeusjutussa Iran todettiin syylliseksi pommi-iskuun. Tuomari Royce C. Lamberth toteaa Hizbollahin olleen täysin riippuvainen Iranista. ==Lähteet== Luokka:Ronald Reaganin presidenttikausi Luokka:Vuoden 1983 rikokset Luokka:1980-luvun terrori-iskut Luokka:Libanonin historia Luokka:Yhdysvaltain sotahistoria Autopommi-isku 1983
Jüri Lossmann

Jüri Lossmann (4. helmikuuta 1891 Viljandi, Viro – 1. toukokuuta 1984 Tukholma) oli virolainen yleisurheilija ja olympiamitalisti, joka kilpaili kestävyysjuoksussa. ==Urheilu-ura== Lossman aloitti urheilu-uransa jalkapalloilijana seurananaan Tallinnan Merkur. Hän haavoittui Venäjän armeijassa ensimmäisen maailmansodassa. Hän kuitenkin kuntoutui niin, että voitti vuonna 1916 Tallinnassa juostun maratonin ja samana vuonna Venäjän 5 000 metrin mestaruuden. Hän saavutti hopeaa Antwerpenin olympiamaratonilta vuonna 1920 edustaen juuri itsenäistynyttä Viroa. Hän juoksi ajan 2.32.48,6 ja hävisi voittaja Hannes Kolehmaiselle 12,8 sekunnilla. Lossmann osallistui myös 10 000 metrille, jossa keskeytti alkuerissä. Lossmann osallistui seuraaviin Pariisin olympialaisiin, jossa hän oli Viron joukkueessa lipunkantajana. Pariisissa 1924 hän juoksi maratonin sijoittuen kymmenenneksi. Vuonna 1923 Lossmann voitti Göteborgin maratonin. Vuonna 1929 hän juoksi tunnin juoksussa Viron ennätyksen. ==Urheilu-uran jälkeinen aika== Urheilu-uran aikana hän työskenteli Makeistehdas Kawen palveluksessa vuosina 1922-1936. Lisäksi hän toimi 1930-luvulla Viron pitkän matkan juoksijoiden valmentajana. Toisen maailmansodan aikana Saksan miehittämässä Virossa vuosina 1942-44 hän toimi silloisen Viron urheiluhallinnon palveluksessa. Syksyllä 1944 Neuvostoliiton joukkojen tunkeutuessa Viroon Lossmann pakeni monien muiden virolaisten tavoin Ruotsiin. Lossmann oli aiemmin ollut kultaseppäharjoittelijana. Ninpä hän Ruotsiin siirryttyään toimi kulta- ja hopeaseppänä. Vuonna 1964 hän teki Ruotsin silloiselle kuninkaalle Kustaa VI Aadolfille Ruotsin virolaisen siirtolaisyhteisön kiitoksena hopeapokaalin. Vuonna 1991 Viron uuden itsenäistymisen aikaan käynnistettiin Jüri Lossmannin nimeä kantava puolimaratonjuoksu Lossmannin syntymäseudulla Viljandissa. ==Lähteet== * sports-reference ===Viitteet=== Luokka:Virolaiset kestävyysjuoksijat Luokka:Virolaiset olympiamitalistit Luokka:Virolaiset kultasepät Luokka:Virolaiset yleisurheiluvalmentajat Luokka:Ruotsin virolaiset Luokka:Vuonna 1891 syntyneet Luokka:Vuonna 1984 kuolleet
Tórshavn (kunta)

Tórshavnar kommuna Tilastoja Saari Streymoy¹ Keskus Tórshavn Pinta-ala 158 km² Asukasluku 19 314 (2006) Postinumero FO-100 Suuntanumero (+298) 30 Kunnan kotisivut ¹ Valtaosa kunnasta sijaitsee Streymoylla, mutta kunnassa on myös Koltur, Hestur ja Nólsoy. Tórshavn on kunta Färsaarilla. Se sijaitsee Färsaarten suurimmalla saarella Streymoylla ja sen keskus on saarten pääkaupunki Tórshavn. Kunnan alueeseen kuuluvat myös lähisaaret Koltur, Hestur ja Nólsoy. Tórshavn kasvoi huomattavasti vuonna 2005, jolloin siihen liitettiin Hesturin, Nólsoyn ja Kirkjubøurin kunnat. Väkiluvultaan Tórshavn on Färsaarten suurin kunta, sen asukasluku on 19 314 (2006). == Kylät == Argir, Hestur, Hoyvík, Hvítanes, Kaldbak, Kaldbaksbotnur, Kirkjubøur, Koltur, Kollafjørður, Mjørkadalur, Nólsoy, Norðradalur, Sund, Syðradalur, Tórshavn ja Velbastaður. Luokka:Färsaarten kunnat
Aivomato

Aivomato eli pikkuaivomato, () on pikkuaivojen kapea matomainen osa, joka yhdistää pikkuaivopuoliskot toisiinsa.Ms-liitto, sivulla havainnollinen kuva ==Lähteet== Luokka:Aivot
CAM-yhteyttäminen

CAM-yhteyttäminen () on monien kuivien seutujen kasvien käyttämä yhteyttämistapa, jolla kasvit sitovat ilmakehän hiilidioksidin hiiltä itseensä. CAM-yhteyttäminen on havaittu alun perin maksaruohokasvien (Crassulaceae) heimon lajeilla, minkä myötä yhteyttämistapa on myös nimetty tämän heimon mukaan, vaikka CAM-yhteyttämistä esiintyy muissakin kasviheimoissa. CAM-yhteyttämistä käyttäviä kasveja ovat esimerkiksi ananas, agaavet, kiiltojukka ja kaktukset. CAM-yhteyttämisessä tapahtuu ajallista vaihtelua päivän ja yön välillä. Näin CAM-kasvi voi pitää kuumana päivänä ilmarakojaan kiinni, mikä pienentää huomattavasti veden haihtumista. == Lähteet == Luokka:Yhteyttäminen
Antero Nieminen

Antero Paavo Nieminen (s. 17. elokuuta 1967 Helsinki) on suomalainen näyttelijä. Hän on näytellyt muun muassa sarjoissa Presidentit, Hylätyt talot, autiot pihat, Hyvät neuvot kalliit sekä saippuasarjassa Salatut elämät, jossa hän näytteli hämärämies Raivo Vihkamaa vuonna 2003. Lisäksi hänellä on runsaasti teatterirooleja.Frelancenäyttelijäyhdistys viitattu 22.5.2009 Vuodesta 2004 Nieminen on ollut kiinnitettynä teatteri Hevosenkengässä.Reactori.net Nieminen on valmistunut teatteritaiteen maisteriksi Teatterikorkeakoulusta 1996. ==Lähteet== * ===Viitteet=== Luokka:Suomalaiset näyttelijät Luokka:Vuonna 1967 syntyneet Luokka:Elävät henkilöt
Fast Eddie

"Fast" Eddie Smith on yhdysvaltalainen housemusiikin tuottaja. Hän oli merkittävä vaikuttaja Chicagon klubimusiikkikulttuurissa 1980-luvun jälkipuolella, työskennellen dj:nä ja tehden muun muassa useita suosittuja acid house - ja hip house -äänitteitä. == Aiheesta muualla == * Fast Eddie Discogs-sivustolla Luokka:Yhdysvaltalaiset DJ:t Luokka:Yhdysvaltalaiset house- artistit Luokka:Syntymävuosi puuttuu Luokka:Elävät henkilöt
Fast Eddie (täsmennyssivu)

Fast Eddie voi tarkoittaa muun muassa seuraavia: * Eddie Clarke, brittiläinen kitaristi * Edward Johnson nuorempi, yhdysvaltalainen koripallopelaaja * Eddie Rickenbacker, yhdysvaltalainen hävittäjälentäjä ja kilpa-autoilija * Eddie Smith, yhdysvaltalainen housemusiikin tuottaja * "Fast" Eddie Felson, Paul Newmanin roolihahmo elokuvissa Suurkaupungin hait ja Suuret setelit.
Klaksvík (kunta)

Klaksvíkar kommuna Tilastoja Saari Borðoy¹ Keskus Klaksvík Pinta-ala 72 km² Asukasluku 4 794 (2002) Postinumero FO-700 Suuntanumero (+298) 45 Kunnan kotisivut ¹ Kunnan alueeseen kuuluu myös Kalsoyn pohjoisosa. Klaksvík on kunta Färsaarten pohjoisosassa Borðoyn ja Kalsoyn saarilla. Kunnan asukasluku on 4 794 (2002), mikä tekee siitä Färsaarten toiseksi suurimman kunnan. Kunnan keskus on Klaksvíkin kaupunki, jossa valtaosa kunnan asukkaista elää. Klaksvík sijaitsi ennen kokonaan vain Borðoyn saarella, mutta laajeni myös Kalsoylle vuoden 2005 kuntaliitoksessa, jolloin Klaksvíkiin liitettiin saaren pohjoisosassa ollut Mikladalurin kunta. ==Kylät== Kursivoidut kuuluivat Mikladalurin kuntaan. Ánir, Árnafjørður, Klaksvík, Mikladalur, Norðoyrim, Trøllanes Luokka:Färsaarten kunnat
Sumba (Färsaaret)

Sumba on kylä Färsaarilla Suðuroyn saarella. Tämä 253 asukkaan (1.1.2013) kylä muodostaa Sumban kunnan keskustan. Korkea vuori erottaa Sumban muusta saaresta. Se on myös ainoa Suðuroyn saaren länsirannalla oleva kylä Fámjinin kanssa. Vasta vuonna 1997 vuoreen tehtiin tunneli, mikä helpottaa kulkua naapurikyliin ja -kuntiin. Sumban jalkapallojoukkue on nimeltään SÍ Sumba. == Lähteet == == Aiheesta muualla == Luokka:Färsaarten kylät
Wolfgang von Kempelen

Johann Wofgang Ritter Kempelen de Pázmánd, tunnettu myös unkarinkielisellä nimellään Kempelen Farkas (23. tammikuuta 1734 Bratislava – 26. maaliskuuta 1804 Wien)lindahall.org: Wolfgang von Kempelen oli unkarilainen keksijä. Kempelen kehitteli mekaanista käsikäyttöistä puhekonetta, joka oli merkittävä ja aito kehitysaskel fonetiikan alalla. Mekaaninen puhekone tuotti ensimmäisenä koneena maailmassa kokonaisia sanoja ja lauseita. Saavutuksiaan hän esitteli vuonna 1791 ilmestyneessä kirjassaan Mechanismus der mensclichen Sprache nebst Beschreibung einer sprechenden Maschine. Mekaaninen puhekone on esillä Deutsches Museumissa, Münchenissä. Kempelenin tunnetuin keksintö on kuitenkin mekaaninen shakkiautomaatti Turkkilainen, joka hämmästytti sekä mekaniikallaan että pelitaidoillaan niin Euroopassa kuin Amerikassakin. Turkkilainen oli kuitenkin huijausta. Sen sisällä oli pienikokoinen ihminen, joka hoiti pelaamisen, ja koneisto oli tarkoitettu pelkästään yleisön hämäämiseen. Huijaus esitettiin yleisölle ensimmäistä kertaa vuonna 1769 Schönbrunnin linnassa Itävallan keisarinna Maria Teresian hovissa. Kun Turkkilainen oli 1800-luvulla Yhdysvalloissa, Edgar Allan Poe kirjoitti vuonna 1850 koneen nähtyään kertomuksen Von Kempelen and his Discovery. Vuonna 2004 Budapestissa pidettiin fonetiikan kongressi, joka oli omistettu von Kempelenin muistolle. == Lähteet == == Aiheesta muualla == *Wolfgang von Kempelen on the Web * Luokka:Unkarilaiset keksijät Luokka:Itävaltalaiset keksijät Luokka:Vuonna 1734 syntyneet Luokka:Vuonna 1804 kuolleet
Feel Euphoria

__NOTOC__ Feel Euphoria on Spock’s Beardin albumi, joka julkaistiin 8. heinäkuuta 2003. Se on yhtyeen ensimmäinen albumi, jolla ei soita Neal Morse. == Kappaleet == # # # # # # # # # # # # # == Kokoonpano == * Ryo Okumoto – hammondi ja mellotron * Dave Meros – basso, laulu * Alan Morse – sähkökitara, laulu * Nick D’Virgilio – rummut, lyömäsoittimet ja laulu == Arvostelut == * AllMusic: == Lähteet == Luokka:Spock’s Beardin albumit Luokka:Vuoden 2003 albumit
Concrete (Fear Factoryn albumi)

Concrete on yhdysvaltalaisen death metal/industrial metal -yhtye Fear Factoryn varhainen demoalbumi, joka levytettiin vuonna 1991 ja julkaistiin vasta vuonna 2002 CD-levynä. Albumi levytettiin Blackie Lawlessin studiolla vuonna 1991. Concreten piti olla Fear Factoryn ensimmäinen julkaisu, mutta yhtyeen jäsenet eivät olleet tyytyväisiä levytyssopimukseensa, minkä takia yhtye hylkäsi tuottajansa, Ross Robinsonin. Kun asia vietiin oikeuteen, Robinson sai oikeudet albumiin ja yhtye oikeudet albumilla oleviin kappaleisiin. Niinpä Fear Factory päätyi levyttämään uudestaan kahdeksan kappaletta tältä albumilta viralliselle debyyttialbumilleen, Soul of a New Machinelle vuodelta 1992. Sekä Fear Factory että Robinson käyttivät albumia itsensä promotointiin; yhtye sai albumin avulla levytyssopimuksen Roadrunnerin kanssa ja Robinson päätyi tuottamaan Kornia, ja näin hänestä tuli yksi halutuimmista nu metal -tuottajista 1990-luvulla. Laulaja Burton C. Bellin mielestä albumi on demo, ja yhtye käytti sitä myöhemmin parantaakseen kappaleitaan. == Kappaleet == Kaikki kappaleet kirjoittanut Burton C. Bell, Dino Cazares ja Raymond Herrera, ellei toisin mainittu. # # # # # # # # # # # # # # # # == Kokoonpano == * Burton C. Bell – laulu * Dino Cazares – kitara, basso * Raymond Herrera – rummut * Andy Romero – basso ;Muut * Mikey Davis – miksaus, suunnittelu * Ross Robinson – miksaus, tuottaja, suunnittelu * Howard Rosenberg – kannen valokuva * Eddy Schreyer – masterointi == Lähteet == == Aiheesta muualla == * * Luokka:Fear Factoryn albumit Luokka:Vuoden 1991 albumit
Lodin maakunta

Lodin maakunta () on maakunta Lombardian hallintoalueella Pohjois-Italiassa. Lodin maakunnan pinta-ala on 783 km2 ja väkeä maakunnassa on runsaat 200 000\. Maakunnassa on 61 kuntaa,www.tuttitalia.it ja sen pääkaupunki on Lodi. Lodin maakunnan maasto on tasaista ja sitä rajaavat osittain joet Adda, Po ja Lambro. Milanon puolustamiseksi on Addan varteen rakennettu useita linnoituksia.Italy World Club == Lähteet == == Aiheesta muualla == * Maakunnan verkkosivusto *
Octane

__NOTOC__ Octane on Spock's Beard -yhtyeen albumi, joka julkaistiin 1. helmikuuta 2005. == Kappaleet == # The Ballet of the Impact (I. Prelude to the Past, II. The Ultimate Quiet, III. A Blizzard of My Memories) # I Wouldn't Let It Go # Surfing Down the Avalanche # She Is Everything (I. Strange What You Remember, II. Words of Forever) # Climbing Up That Hill # Letting Go # Of the Beauty of It All (I. If I Could Paint A Picture, II. Into The Great Unknowable) # NWC # There Was a Time # The Planet's Hum # Watching the Tide # As Long as We Ride === Erikoispainoksen bonuslevyn kappaleet === # When She's Gone # Follow Me to Sleep # Game Face # Broken Promise Land # Listening to the Sky extras from "A Flash Before My Eyes": # Someday I'll Be Found # I Was Never Lost # Paint Me a Picture # The Formulation Of Octane (video) == Kokoonpano == * Nick D'Virgilio - laulu, rummut, lyömäsoittimet, kitara, basso, ohjelmointi, koskettimet * Alan Morse - kitara, theremin, saha, sello, laulu * Ryo Okumoto - koskettimet, laulu * Dave Meros - basso, bassopedaalit, ranskalainen torvi, laulu == Arvostelut == * AllMusic: AllMusic review == Lähteet == Luokka:Spock’s Beardin albumit Luokka:Vuoden 2005 albumit